**Ai fost cândva...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ai fost cândva plin de putere sfântă

Şi Duhul Lui te însoţea mereu,

Dar n-ai vegheat! N-ai mai rămas pe Stâncă

Şi-acum eşti obosit şi-ţi este greu.

Cu florile luminii-adevărate

Ai fost împodobit de Dumnezeu...

Dar ai schimbat acele nestemate

Pe lumea care te-a orbit, mereu.

Ai fost cândva un pom cu roade sfinte

Plin de putere, plin de Harul Lui,

Dar n-ai vegheat şi n-ai luat aminte

Că-n dragostea Lui trebuie să rămâi.

Să poţi răzbi prin val şi prin furtună

Când cel rău luptă mai neobosit,

Să te desprindă din Cereasca, Mână

Şi-n valuri şi furtuni să fi lovit..

Îţi spui în taina nopţii ce se-aşează

Parcă mai mult pe inimă şi-n gând:

"Eu ştiu că Domnul Vieţii mă veghează

Mult nu mai este.. va veni curând..

De-ar răsări azi florile iubirii

În sufletul meu trist, descurajat,

De mi-ar surâde iarăşi trandafirii

Să-mi spui Isuse că nu m-ai uitat,

Chiar dacă inima este bolnavă

Şi rece, Doamne.. poate-s lepădat..

Şi-n Lanul Tău acum mă văd doar pleavă..

Doar spune-mi.. spune-mi că nu m-ai uitat.."

În noapte rece care te-nconjoară

Se-aude-un susur blând, venind de sus,

Şi un fior iar face să tresară

Inima ta... E Glasul lui Isus:

"Iubita Mea... ascultă... Eu sunt Tată!

Cu tine-am fost de la-nceput,să ştii.

Te văd.. tu eşti Mireasă Mea curată

Ce o voi duce-n cer, în veşnicii..

Eu îţi cunosc şi gândul şi trăirea

Şi ştiu că dragostea ţi s-a răcit.

Adu-ţi aminte: cum ţi-a fost iubirea

În piept.. când fericită M-ai primit?

Te-ntoarce iar la dragostea curată

Pe Stânca Vieţii de-acum să rămâi,

Nu-mi voi aduce-aminte niciodată

C-ai părăsit iubirea cea dintâi..

Te voi lua mereu, mereu de mână

Din valul lumii te voi izbăvi,

Şi fi-vom veşnicia, împreună

Acolo unde-s numai bucurii.."

26.07.2018